open-index/open-wikipedia-markdown huggingface dataset:
ทะเลสงัด

***ทะเลสงัด*** (; ) เป็นละชุดทางโทรทัศน์รับชมผ่านเว็บไซต์แนวนวนิยายวิทยาศาสตร์ลึกลับระทึกขวัญของเกาหลีใต้ นำแสดงโดย แพ ดูนา, กง ยู และอีจุน ละครเรื่องนี้ดัดแปลงมาจากภาพยนตร์สั้นเรื่อง *The Sea of Tranquility* ปี ค.ศ. 2014 ที่เขียนบทและกำกับโดย ชเว ฮัง-ยง ซึ่งจะมากำกับการแสดงอีกครั้ง มีกำหนดฉายทางเน็ตฟลิกซ์

## อ้างอิง

หมวดหมู่:ผลงานต้นฉบับภาษาเกาหลีของเน็ตฟลิกซ์
หมวดหมู่:ละครโทรทัศน์เกาหลีใต้ในปี พ.ศ. 2564
หมวดหมู่:สถาบันวิจัยการบินและอวกาศเกาหลี
หมวดหมู่:ละครโทรทัศน์แนวระทึกขวัญเกาหลีใต้
นูกูเลกา

thumb|ที่ตั้งนูกูเลกาบนเกาะโตงาตาปู
**นูกูเลกา** () เป็นหมู่บ้านชาวประมงขนาดเล็กบริเวณชายฝั่งตะวันออกเฉียงเหนือของเกาะโตงาตาปู ประเทศตองงา ในเดือนมกราคม ค.ศ. 2008 เดวิด วี. เบอร์ลี นักโบราณคดีชาวแคนาดาได้กล่าวอ้างว่าที่แห่งนี้เป็น "แหล่งกำเนิดอารยธรรมพอลินีเซีย" 

## ความสำคัญทางโบราณคดี
เมื่อ ค.ศ. 2007 เบอร์ลีได้นำคณะโบราณคดีในการขุดค้นที่นูกูเลกา และค้นพบชิ้นส่วนเครื่องปั้นดินเผาแลพีตา ซึ่งพวกเขาคาดคะแนว่ามีอายุประมาณ 2,900 ปี เบอร์ลีย์กล่าวว่า "ตองงาเป็นกลุ่มเกาะแรกในพอลินีเซียที่ชาวแลพีตาตั้งถิ่นฐาน...และนูกูเลกาเป็นถิ่นฐานแรกในตองงา" การค้นพบนี้ท้าทายการกล่าวอ้างของซามัว ที่เคยประชาสัมพันธ์ตนเองกว่าทศวรรษในฐานะแหล่งกำเนิดอารยธรรมพอลินีเซีย

ตามการกล่าวอ้างของเบอร์ลี นูกูเลกาเป็นพื้นที่แรกที่ผู้ตั้งถิ่นฐานชาวเมลานีเซียเข้ามาอยู่อาศัย และพัฒนาวัฒนธรรมและโครงสร้างทางสังคมใหม่ กลายเป็นกลุ่มคนอีกกลุ่มหนึ่งที่เรียกว่า "พอลินีเซีย" ก่อนที่จะออกไปตั้งถิ่นฐานตามหมู่เกาะที่ไม่มีใครอยู่ในพอลินีเซีย ใน ค.ศ. 2012 เบอร์ลีและคณะได้รายงานผลการใช้เทคนิคการหาอายุด้วยยูเรเนียม-ทอเรียมเครื่องมือหินปะการังที่ค้นพบในนูกูเลกาย้อนไปได้ถึงสมัย 888 ปีก่อนคริสตกาล (2,838 BP) นั่นจึงทำให้ทราบช่วงเวลาที่แน่นอนของการตั้งถิ่นฐานในช่วงแรกได้

อย่างไรก็ตาม ข้อสรุปของเบอร์ลีถูกตั้งคำถามจากโอกูซีตีโน มาฮีนา อาจารย์ด้านเศรษฐกิจการเมืองแปซิฟิกและมนุษยวิทยาศิลปะแปซิฟิก มหาวิทยาลัยออกแลนด์

## อ้างอิง

หมวดหมู่:สถานที่ที่มีประชากรในประเทศตองงา
หมวดหมู่:โตงาตาปู
คณะกรรมการผู้แทนสมัชชาแห่งสหภาพ

**คณะกรรมการผู้แทนสมัชชาแห่งสหภาพ** (; , อักษรย่อ CRPH) เป็นรัฐบาลพลัดถิ่นของประเทศพม่า ประกอบด้วยกรรมการ 17 คนซึ่งเป็นสมาชิกสมัชชาแห่งสหภาพ สภานิติบัญญัติของพม่าที่ถูกคณะทหารของมี่นอองไลง์โค่นล้มในรัฐประหารเมื่อเดือนกุมภาพันธ์ พ.ศ. 2564

## ประวัติ
ผู้แทนราษฎรซึ่งได้รับเลือกตั้งมาเมื่อเดือนพฤศจิกายน พ.ศ. 2563 ไม่รับรองความชอบธรรมของรัฐประหารที่เกิดขึ้นเมื่อวันที่ 1 กุมภาพันธ์ พ.ศ. 2564 โดยในวันที่ 4 เดือนดังกล่าว ผู้ได้รับเลือกเป็นผู้แทนราษฎรราว 70 คนจากพรรคสันนิบาตแห่งชาติเพื่อประชาธิปไตย (เอ็นแอลดี) สาบานตนรับตำแหน่งที่กรุงเนปยีดอ พร้อมให้คำมั่นว่า จะปฏิบัติตามอาณัติที่ได้รับจากประชาชน และจะดำรงตำแหน่งฝ่ายนิติบัญญัติเป็นเวลา 5 ปี วันต่อมา สมาชิกพรรคเอ็นแอลดี 15 คน นำโดย พยูพยูที่น ผู้แทนราษฎรจากอำเภอมีนกะลาตองหญุ่น เขตย่างกุ้ง ก่อตั้งคณะกรรมการนี้ขึ้นเพื่อดำเนินกิจการทางรัฐสภา โดยจัดประชุมครั้งแรกผ่านโปรแกรมซูม

วันที่ 7 กุมภาพันธ์ คณะกรรมการนี้ประณามความพยายามของกองทัพในการโค่นล้มรัฐบาลที่มาจากการเลือกตั้งโดยพลเรือนว่าเป็นการกระทำทางอาญา ซึ่งละเมิดหมวด 6 ของประมวลกฎหมายอาญาพม่า และยกเลิกความชอบธรรมของคณะรัฐมนตรีทหารของมี่นอองไลง์ คณะกรรมการผู้แทนสมัชชาแห่งสหภาพยังแนะนำให้นักการทูตของสหประชาชาติและประชาคมระหว่างประเทศมาทำงานโดยตรงกับคณะกรรมการในเรื่องที่เกี่ยวข้องกับราชการของรัฐบาล

วันที่ 9 กุมภาพันธ์ คณะกรรมการออกกฎหมายว่าด้วยที่ปรึกษาแห่งรัฐ โดยขยายเวลาดำรงตำแหน่งที่ปรึกษาแห่งรัฐออกไปอีก 5 ปีจนถึงวันที่ 1 เมษายน พ.ศ. 2569 ในวันเดียวกันนั้น ได้ออกแถลงการณ์ประณามการที่กองทัพปราบปรามการประท้วงของประชาชนอย่างรุนแรง โดยเรียกร้องให้รักษาเสรีภาพในการพูดและสนับสนุนการเคลื่อนไหวแบบอารยะขัดขืน

วันที่ 10 กุมภาพันธ์ คณะกรรมการประกาศเพิ่มกรรมการจากพรรคการเมืองกลุ่มชาติพันธุ์อีก 2 พรรค ได้แก่ พรรคชาติปะหล่องและพรรคประชาธิปไตยแห่งรัฐกะยา

วันที่ 15 กุมภาพันธ์ รัฐบาลทหารตั้งข้อหากรรมการ 17 คนว่ายุยงปลุกปั่นตามมาตรา 505ข ของประมวลกฎหมายอาญา ซึ่งมีโทษจำคุกสูงสุดสองปี

วันที่ 22 กุมภาพันธ์ คณะกรรมการแต่งตั้ง ดร.ซาซา เป็นทูตพิเศษประจำสหประชาชาติ และแต่งตั้งทีนลี่นอองเป็นผู้แทนพิเศษของสำนักงานความสัมพันธ์ระหว่างประเทศซึ่งตั้งอยู่ในรัฐแมริแลนด์ สหรัฐ

วันที่ 1 มีนาคม คณะกรรมการประกาศให้สภาบริหารแห่งรัฐเป็นกลุ่มก่อการร้ายเนื่องจาก "การกระทำอันโหดร้าย" ต่อพลเรือนไร้อาวุธ ในวันรุ่งขึ้น คณะกรรมการแต่งตั้งซีนมาออง, ลวีนโก-ละ, ทินทู่นไนง์, และซอเวโซ่ ให้รักษาการตำแหน่งรัฐมนตรีสหภาพในคณะรัฐมนตรีที่คณะกรรมการจัดตั้งขึ้น

## สมาชิก

## อ้างอิง

## แหล่งข้อมูลอื่น
*

ม
ม
ม
ม
แบร์รี ฟิตซ์เจอรัลด์

**วิลเลียม โจเซฟ ชีลส์** (; 10 มีนาคม ค.ศ. 1888 – 14 มกราคม ค.ศ. 1961) หรือชื่อในวงการคือ **แบร์รี ฟิตซ์เจอรัลด์** (Barry Fitzgerald) เป็นนักแสดงชาวไอริช อาชีพการแสดงของเขามีช่วงยาวนานตั้งแต่ปี ค.ศ. 1924 ถึง 1961 เขาปรากฏอยู่ในภาพยนตร์ที่มีชื่อเสียงหลายเรื่อง รวมทั้ง *[[Bringing Up Baby]]*  (1938), *[[The Long Voyage Home]]* (1940), *[[How Green Was My Valley (film)|How Green Was My Valley]]*  (1941), *[[Going My Way]]* (1944), *[[None but the Lonely Heart (film)|None but the Lonely Heart]]*  (1944) และ *[[The Quiet Man]]* (1952) เขาได้รับรางวัลออสการ์ สาขานักแสดงสมทบชายยอดเยี่ยมจากบทคุณพ่อฟิตซ์กิบบอนในภาพยนตร์เรื่อง *Going My Way* (1944) และยังได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมไปพร้อม ๆ กัน

ใน ค.ศ. 2020 เขาถูกจัดให้อยู่ในอันดับที่ 11 ในรายชื่อนักแสดงภาพยนตร์ที่เยี่ยมที่สุดตลอดกาลในไอร์แลนด์ จาก *[[ดิไอริชไทมส์]]* รวมถึงมีดวงดาวอยู่ในฮอลลีวูดวอล์กออฟเฟมสองดวง โดยดวงดาวหนึ่งสำหรับภาพยนตร์อยู่ที่ 6252 ฮอลลีวูดบูเลวาร์ด อีกดวงดาวสำหรับละครโทรทัศน์อยู่ที่ 7001 ฮอลลีวูดบูเลวาร์ด

## อ้างอิง

## แหล่งข้อมูลอื่น
* 
* 
* รูปภาพของแบร์รี ฟิตซ์เจอรัลด์ ใน ''The Long Voyage Home''  โดยเน็ด สก็อตต์

หมวดหมู่:บุคคลที่เกิดในปี พ.ศ. 2431
หมวดหมู่:บุคคลที่เสียชีวิตในปี พ.ศ. 2504
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:นักแสดงชายชาวไอริชในศตวรรษที่ 20
โวตา (ประเทศทาจิกิสถาน)

**โวตา** () เป็นหมู่บ้านในแคว้นซุฆด์, ภาคเหนือของประเทศทาจิกิสถาน ซึ่งเป็นส่วนหนึ่งของจาโมอัตอูร์เมตันในเขตอัยนี

## อ้างอิง

หมวดหมู่:สถานที่ที่มีประชากรในแคว้นซุฆด์
อำเภอฮะรีบ

**ฮะรีบ** () เป็นอำเภอของเขตผู้ว่าการมะอ์ริบ ประเทศเยเมน ณ พ.ศ. 2546 อำเภอนี้มีประชากร 33,663 คน

## อ้างอิง

ฮะรีบ
วัดสำโรงกนุง

**วัดสำโรงกนุง** () หรือ **วัดสำโรงใน** เป็นวัดที่เมืองพระตะบอง ประเทศกัมพูชา สร้างเมื่อ พ.ศ. 2243 สมัยเจ้าพระยาอภัยภูเบศร (แบน) เจ้าเมืองคนแรกเคยมาทำพิธีบวงสรวงเวลาเกิดเหตุการณ์สำคัญและเคยสร้างวิหารไม้ไว้ 

วิหารของวัดสร้างเมื่อ พ.ศ. 2433 โดยพระยาอภัยภูเบศร (นอง) หน้าบันไม้แกะสลักทำแบบมุขประเจิด เจดีย์ทรงเครื่องแบบไทยทางซ้ายและขวาด้านหน้าอุโบสถ องค์เรือนธาตุประดับซุ้มทิศ ย่อมุมละเอียด (ย่อมุมไม้ยี่สิบสี่) สัดส่วนเจดีย์เหมือนสถาปัตยกรรมไทยสมัยอยุธยาตอนปลาย อุโบสถสร้างขึ้นโดยเจ้าพระยาอภัยภูเบศรทดแทนหลังเดิมที่สร้างจากไม้ เจดีย์บรรจุอัฐิของคนตระกูลอภัยภูเบศร 11 โกศ นอกจากนั้นยังพบตราพานแว่นฟ้าเดี่ยวบรรจุสมุดใบข่อยบนประตูด้านหลังของวัด บ้างสันนิษฐานว่าเป็นพานรัฐธรรมนูญของไทย เนื่องจากไม่มีรัศมีเปล่งออก มีความเป็นไปได้ว่าเป็นศิลปะคณะราษฎรที่ได้ขยายอิทธิพลเข้าสู่พระตะบองมาตั้งแต่ปี พ.ศ. 2483

ในสมัยเขมรแดง วัดสำโรงกนุงได้ถูกยึด ได้ใช้พื้นที่วัดเป็นที่คัดแยกแรงงาน เป็นเรือนจำและทุ่งสังหาร ในวัดมีหลุมศพมากมาย มีผู้คนตายไปนับร้อยนับพันคน
## อ้างอิง

สำโรงกนุง
มิโฮะ มิยาฮาระ

**มิโฮะ มิยาฮาระ** (; ; 3 กันยายน ค.ศ. 1996 – ) เป็นนักคาราเต้ชาวญี่ปุ่น เธอได้เป็นแชมป์ในรายการคูมิเตะหญิงรุ่นน้ำหนัก 50 กก. ของการแข่งคาราเต้ชิงแชมป์โลก 2018 และคาราเต้ชิงแชมป์เอเชีย 2018

นอกจากนี้ เธอได้รับการกำหนดเป็นตัวแทนประเทศญี่ปุ่น ในการแข่งโอลิมปิกฤดูร้อน 2020 ที่โตเกียว ประเทศญี่ปุ่น ของกีฬาคาราเต้

## อาชีพ
เธอได้รับรางวัลเหรียญเงินในรายการ 50 กก. หญิง ของการแข่งคาราเต้ชิงแชมป์โลก 2016 ซึ่งจัดขึ้นที่ลินซ์ ประเทศออสเตรีย

ส่วนในปี ค.ศ. 2017 เธอได้รับรางวัลเหรียญเงินในรายการคูมิเตะหญิง 50 กก. ของการแข่งเวิลด์เกมส์ 2017 ที่วรอตสวัฟ ประเทศโปแลนด์ โดยในรอบชิงชนะเลิศ เธอเป็นฝ่ายแพ้อาแล็กซ็องดรา เรคเคีย จากประเทศฝรั่งเศส

ในการแข่งคาราเต้ชิงแชมป์เอเชีย 2018 ซึ่งจัดขึ้นที่อัมมาน ประเทศจอร์แดน เธอได้รับรางวัลเหรียญทองจากรายการคูมิเตะหญิงรุ่นน้ำหนัก 50 กก. ไม่กี่วันต่อมา เธอได้รับรางวัลเหรียญทองในรายการคูมิเตะหญิงรุ่นน้ำหนัก 50 กก. ของการแข่งคาราเต้ชิงแชมป์มหาวิทยาลัยโลก 2018 ซึ่งจัดขึ้นที่โคเบะ ประเทศญี่ปุ่น หนึ่งเดือนต่อมา เธอได้รับหนึ่งในเหรียญทองแดงในรายการคูมิเตะหญิงรุ่นน้ำหนัก 50 กก. ของการแข่งคาราเต้ในเอเชียนเกมส์ 2018 ซึ่งจัดขึ้นที่จาการ์ตา ประเทศอินโดนีเซีย

ในการแข่งคาราเต้ชิงแชมป์เอเชีย 2019 ซึ่งจัดขึ้นที่ทาชเคนต์ ประเทศอุซเบกิสถาน เธอได้รับรางวัลเหรียญเงินจากรายการคูมิเตะหญิงรุ่นน้ำหนัก 50 กก. โดยในรอบชิงชนะเลิศ เธอเป็นฝ่ายแพ้บาครีนีโซ บาเบวา จากประเทศอุซเบกิสถาน

## ความสำเร็จ

## อ้างอิง

## แหล่งข้อมูลอื่น
* 

หมวดหมู่:นักคาราเต้หญิงชาวญี่ปุ่น
ยุทธการที่โวโรเนจ (ค.ศ. 1942)

**ยุทธการที่โวโรเนจ** หรือ **ยุทธการที่โวโรเนจครั้งที่หนึ่ง** เป็นการสู้รบบนแนวรบด้านตะวันออกในสงครามโลกครั้งที่สอง การสู้รบภายในและบริเวณรอบ ๆ เมืองโวโรเนจที่มีความสำคัญทางยุทธศาสตร์บนแม่น้ำดอน อยู่ห่างจากทางตอนใต้ของกรุงมอสโก ระยะทางประมาณ 450 กิโลเมตร(280 ไมล์) ตั้งแต่วันที่ 28 มิถุนายน - 24 กรกฎาคม ค.ศ. 1942 ซึ่งเป็นการเปิดฉากการรุกฤดูร้อนของเยอรมันในปี ค.ศ. 1942

## อ้างอิง

ส
ส
หมวดหมู่:เหตุการณ์ในเดือนมิถุนายน พ.ศ. 2485
โจแอนน์ วัลลีย์

**โจแอนน์ วัลลีย์** (; เกิด 25 สิงหาคม ค.ศ. 1961) เป็นนักแสดงภาพยนตร์และโทรทัศน์ชาวอังกฤษ เธอได้รับการเรียกขานเป็น **โจแอนน์ วัลลีย์-คิลเมอร์** () ใน ค.ศ. 1988 ถึง 1996 ในช่วงที่เธอแต่งงานกับวัล คิลเมอร์

เธอมีผลงานทางโทรทัศน์เป็นหลัก แต่ยังแสดงในภาพยนตร์เกือบ 30 เรื่อง ได้แก่ *[[Dance with a Stranger|แดนซ์วิทอะสเตรนเจอร์]]* (1985), *[[Willow (film)|วิลโลว์]]* (1988), *[[Scandal (1989 film)|สแกนดัล]]* (1989),, *[[Storyville (film)|สตอรีวิลล์]]* (1992)  *[[The Secret Rapture (film)|เดอะซีเครตแรปเชอร์]]* (1993) and *[[Mother's Boys|มาเธอร์สบอยส์]]* (1994)

## อ้างอิง

## แหล่งข้อมูลอื่น
*

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2519
หมวดหมู่:จักรวาลภาพยนตร์มาร์เวล
วัดด็อมเร็ยซอ

**วัดด็อมเร็ยซอ** () หรือ **วัดช้างเผือก** เป็นวัดที่เมืองพระตะบอง จังหวัดพระตะบอง ประเทศกัมพูชา สร้างเมื่อ พ.ศ. 2447 โดยเจ้าพระยาอภัยภูเบศร (ชุ่ม) ซึ่งขณะนั้นดำรงตำแหน่งเป็นเจ้าพระยาคทาธรธรณินทร์ เจ้าเมืองพระตะบอง กล่าวกันว่าเป็นวัดพี่น้องกับวัดแก้วพิจิตร จังหวัดปราจีนบุรี ประเทศไทย

## ประวัติ
ที่มาการสร้างวัดเนื่องจากคุณหญิงสอิ้ง ภรรยาเอกของเจ้าพระยาอภัยภูเบศรล้มป่วย ได้ไปบนว่าถ้าหายป่วยแล้วจะสร้างวัด เมื่อท่านหายป่วยแล้ว เจ้าพระยาอภัยภูเบศรและคุณหญิงสอิ้งจึงสร้างวัดนี้ขึ้น หลังจากคุณหญิงสะอิ้งเสียชีวิตได้นำอัฐิของท่านมาบรรจุในเจดีย์ที่วัดแห่งนี้ โดยมีช่างผู้ควบคุมการก่อสร้างชื่อ เจียงโตว

ในปี พ.ศ. 2563 รัฐบาลไทยส่งเงินสนับสนุนบูรณะกุฏิโบราณของวัดจำนวน 10,000 ดอลลาร์สหรัฐ

## อุโบสถ
อุโบสถก่ออิฐถือปูนทรงสี่เหลี่ยมผืนผ้าขนาดยาว 11 ห้องเสา กว้าง 5  ห้องเสา ตั้งบนฐานยกพื้นสูงสองชั้น โดยมีเสมานั่งแท่นประจำทั้งแปดทิศ ทำหน้าที่กำหนดเขตพัทธสีมา ทั้งหมดนี้ล้อมรอบด้วยกำแพงแก้ว มีซุ้มประตูเข้าออกประจ่าย่านกลางของกำแพงแก้วทั้ง 4 ทิศ พื้นที่ภายในอาคารอุโบสถที่ล้อมรอบด้วยผนังก่ออิฐ มีขนาด 7 ห้องเสา พื้นที่นอกผนังก่ออิฐบนชาลายกพื้นของอุโบสถ 

อุโบสถประดับด้วยลวดลายปูนปั้นทั้งภายในและภายนอกไม่ว่าจะเป็นที่หน้าบัน หัวเสา ซุ้มประตู และหน้าต่าง เป็นงานปูนปั้นลงสีฝีมือวิจิตรพิสดาร ทั้งงานประติมากรรมในแบบนูนต่ำ นูนสูง และลอยตัว เช่น งานปูนปั้นนูนต่ำลวดลายดอกไม้ที่ประดับอยู่ที่ฐานวางพระพุทธรูป งานปูนปั้นเรื่อง *[[รามเกียรติ์]]* นูนสูงบริเวณระเบียงทางเดินด้านนอก (ด้านล่าง) งานปูนปั้นครุฑลอยตัวเพรียวลมประดับหัวเสาแต่ละต้นที่เป็นประติมากรรมลอยตัวปั้นได้อย่างละเอียดอ่อนช้อย งานปูนปั้นพระเวสสันดรทรงช้างเผือกปัจจัยนาเคนทร์ (พญาปัจจัยนาค) มีพราหมณ์เมืองคลิงคราชเข้ามากราบขอพญาช้างปัจจัยนาค งานปูนปั้นเรื่องราวการสัประยุทธ์ระหว่างพระรามกับทศกัณฐ์บริเวณด้านหน้าพระอุโบสถ และระหว่างพระลักษณ์กับอินทรชิตบริเวณด้านหลังโบสถ์ ภายในอุโบสถมีพระพุทธรูปประธาน มีภาพจิตรกรรมฝาผนังเรื่องราวพุทธประวัติในแบบมีความลึกสามมิติ ช่างวาดรูประบุว่าชื่อ "เอ็น เปรย เจีย" ซึ่งเคยมาศึกษาเขียนรูปที่ประเทศไทย

นอกจากนั้น บริเวณเหนือกรอบประตูด้านหน้าและหลังอุโบสถยังมีการทำปูนปั้นตราแผ่นดินพระบาทสมเด็จพระจุลจอมเกล้าเจ้าอยู่หัวแห่งราชอาณาจักรสยาม

ถัดจากพระอุโบสถไปทางตะวันตกเป็นที่ตั้งของศาลาการเปรียญและโรงครัวของวัด

## อ้างอิง

ด็อมเร็ยซอ
วัดแทนวันดีเจริญสุข

**วัดแทนวันดีเจริญสุข**  เป็นวัดราษฎร์สังกัดคณะสงฆ์มหานิกาย ตั้งอยู่เลขที่ 48 ถนนท่าข้าม 6/1 แขวงแสมดำ เขตบางขุนเทียน กรุงเทพมหานคร มีเนื้อ         ที่ 9 ไร่ 1 งาน 30 ตารางวา 

วัดแทนวันดีเจริญสุข เป็นวัดที่สร้างใหม่ ซึ่งเริ่มจากเป็น**สำนักสงฆ์แทนวันดีเจริญสุข** สร้างด้วยทุนทรัพย์ของตาเจริญ แทนวันดี พร้อมด้วยลูกหลาน ญาติมิตร และผู้มีจิตศรัทธาในพระพุทธศาสนา เริ่มสร้างกุฏิ 2 ชั้น 2 หลัง และห้องน้ำ 8 ห้อง ด้านหลังกุฏิ เมื่อวันเสาร์ ที่ 12 กรกฎาคม 2546 และได้ลงเสาเข็มศาลาการเปรียญ กว้าง 19 เมตร ยาว 45 เมตร สูง 3 ชั้น เมื่อวันพฤหัสบดีที่ 19 กุมภาพันธ์  2547 ด้วยเหตุที่ ลูกหลานในสกุลแทนวันดี ศรัทธาหลวงพ่อปัญญานันทะ (พระพรหมมังคลาจารย์) อดีตเจ้าอาวาสวัดชลประทานรังสฤษดิ์ อำเภอปากเกร็ด  จังหวัดนนทบุรี จึงถวายที่ดิน 9 ไร่ 1 งาน 30 ตารางวาเพื่อสร้างวัด หลวงพ่อฯ จึงได้มอบหมายให้ พระมหาทวีป กตปุญฺโญ พร้อมพระ 9 รูป มาประจำอยู่เพื่อนำประชาชนปฏิบัติธรรมตั้งแต่วันที่ 23 กุมภาพันธ์ 2548 ปัจจุบัน พระมหาทวีป กตปุญฺเโญ ได้รับพระราชทานสมณศักดิ์เป็น พระครูภาวนาสิริวัฒน์ วิ.,ดร. (เป็นพระครูชั้นเอกพิเศษ เทียบเท่าเจ้าอาวาสพระอารามหลวง วิ.ย่อมาจากพระวิปัสสนาจารย์ ดร. ย่อมาจาก  ด็อกเตอร๊จบการศึกษาปริญญาเอก  พระไตรปิฎกศึกษา จากมหาวิทยาลัยมหาจุฬาลงกรณราชวิทยาลัย) เป็นเจ้าอาวาสวัดแทนวันดีเจริญสุข  ซึ่งวัดนี้ ได้รับอนุญาต   ยกให้เป็นวัดถูกต้องตามกฏหมาย  เมื่อวันที่ 15 กุมภาพันธ์ พ.ศ. 2559 

เสนาสนะ มีศาลาการเปรียญ กว้าง 19 เมตร 
ยาว 45 เมตร สูง 3 ชั้น อาคารชั้น 1 จัดเป็นห้องประชุมเอนกประสงค์ ชั้น 2 เป็นห้องพักผู้ปฏิบัติธรรมและเป็นที่เจริญภาวนา 
ชั้น 3 เป็นห้องประชุมและที่พัก 

อุโบสถ เป็นที่ประกอบสังฆกรรมสำคัญทางพระพุทธศาสนา มีการทำวัตร สวดมนต์ เป็นที่ทำพิธีทำสังฆกรรมเช่นอุปสมบทแก่กุลบุตร  ผู้มีจิตศรัทธา พิธีกรานกฐิน อุโบสถหลังนี้ ขนาดกว้าง 9 เมตร ยาว 24 เมตร พระประธานปางสมาธิ พื้นอุโบสถเป็นไม้สักทอง หอระฆัง ฐานกว้างและยาวด้านละ 4 เมตร 3 ชั้น ความสูง 16 เมตร เป็นที่ประดิษฐานระฆัง ฆ้อง กลอง เขตสังฆาวาสอยู่ทางด้านตะวันตกเฉียงเหนือของศาลาการเปรียญและเขตนี้มีกุฏิสงฆ์หลายหลัง ปูชนียวัตถุ ได้แก่ พระพุทธสีหไสยาสน์ เป็นพระพุทธรูปปางบรรทม  สร้างด้วยหินทรายสีเขียว องค์พระยาว 5.20 เมตร กว้าง 1.50 เมตร น้ำหนัก 15 ตัน พระพุทธลีลาประชาปีติ เป็นพระปางพุทธลีลา สร้างด้วยหินทรายสีเขียว ความสูง 2.60 เมตร พระมหากัจจายนะ เป็นพระที่สร้างจากหินทรายขาวอมชมภู หน้าตัก 2.30 เมตร สูง 5.90 เมตร

## อ้างอิง

แทนวันดีเจริญสุข
วัดยกกระบัตร

**วัดยกกระบัตร** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลยกกระบัตร อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 46 ไร่

วัดยกกระบัตรตั้งเมื่อ พ.ศ. 2472 ผู้สร้างวัดคือ หมอมราชวงศ์จันทร์ เสนีย์วงศ์ ณ อยุธยา เมื่อ พ.ศ. 2470 เดิมชื่อว่า **วัดคลองยกบัตร** ได้รับพระราชทานวิสุงคามสีมาเมื่อวันที่ 13 สิงหาคม พ.ศ. 2490 เขตวิสุงคามสีมา กว้าง 40 เมตร ยาว 80 เมตร จากนั้นพระอธิการคุ้มได้ทำการก่อสร้างอุโบสถด้วยเสาไม้จริง หลังคามุงด้วยจาก และเปลี่ยนชื่อวัดใหม่เป็น "วัดยกกระบัตร"

อาคารเสนาสนะ ได้แก่ อุโบสถกว้าง 23 เมตร ยาว 35 เมตร สร้างเมื่อ พ.ศ. 2512 เป็นอาคารคอนกรีตเสริมเหล็ก ศาลาการเปรียญกว้าง 15 เมตร ยาว 40 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก หอสวดมนต์กว้าง 15 เมตร ยาว 40 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก กุฏิสงฆ์จำนวน 6 หลัง เป็นอาคารไม้ 2 หลัง และตึก 4 หลัง วิหารกว้าง 12 เมตร ยาว 30 เมตร เป็นอาคารไม้ทรงไทย สร้างเมื่อ พ.ศ. 2528 ศาลาอเนกประสงค์ กว้าง 15 เมตร ยาว 35 เมตร เป็นอาคารคอนกรีตเสริมเหล็ก ทรงไทย ปูชนียวัตถุได้แก่ พระประธานพรสร้างเมื่อ พ.ศ. 2514 พระพุทธรูปรัตนะ รูปหล่ออดีตเจ้าอาวาสสร้างเมื่อ พ.ศ. 2499 และรอยพระพุทธบาทจำลองสร้างเมื่อ พ.ศ. 2514 วัดมีการจัดงานประจำปีปิดทองหลวงพ่อคุ้ม

## อ้างอิง

ยกกระบัตร
ยกกระบัตร
เจย์ อาลี

**เจย์ อาลี** (; เกิด 29 มีนาคม พ.ศ. 2525) เป็นนักแสดงชาวอังกฤษเชื้อสายปากีสถานที่อาศัยอยู่ในลอสแองเจลิส เขามีชื่อเสียงจากการรับบท ทิโมธี ในเรื่อง *[[The Fosters (2013 TV series)|เดอะฟอสเตอร์ส]]* ของ ฟรีฟอร์ม และ เรย์ นาดีม ในเรื่อง *[[Daredevil (TV series)|แดร์เดวิล]]*

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2525
หมวดหมู่:จักรวาลภาพยนตร์มาร์เวล
วัดละมุด (จังหวัดสมุทรสงคราม)

**วัดละมุด** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม

วัดละมุด หรือ **วัดละมุดสุทธาวาส** เป็นวัดโบราณไม่ทราบว่าใครเป็นผู้สร้าง ตั้งวัดเมื่อ พ.ศ. 2146 ได้รับพระราชทานวิสุงคามสีมาเมื่อ พ.ศ. 2154 แต่เดิมวัดนี้สร้างเป็นเรือนไม้ทั้งสิ้น ทั้งอุโบสถ กุฏิสงฆ์ หอฉัน หอสวดมนต์ ต่อมาได้ผุพังตามกาลเวลา ทางวัดจึงสร้างอุโบสถใหม่ ก่ออิฐถือปูน แต่ยังรักษาสภาพทรวดทรงเดิมเอาไว้ คือ อุโบสถมีลักษณะเป็นโบสถ์มหาอุต มีประตูด้านหน้าประตูเดียว กุฏิสงฆ์ส่วนหนึ่งยังรักษาสภาพเดิมไว้ อีกส่วนสร้างใหม่แต่ยังมีลักษณะของวัดโบราณ ภายในอุโบสถมหาอุต ประดิษฐานพระประธานเป็นพระพุทธรูปปูนปั้นปางมารวิชัย ใบเสมาคู่ และยังมีพระพุทธรูปหล่อทองเหลือง ปางมารวิชัย ที่หอสวดมนต์

อุโบสถ มีหลังคาเครื่องไม้มุงกระเบื้อง ด้านข้างมีชายคาปีกนกโดยรอบ เจดีย์บรรจุอัฐิเจดีย์ก่ออิฐถือปูนย่อมุมไม้สิบสองตั้งอยู่บนฐานเขียงมีระเบียงขนาดเล็กล้อมรอบ ฐานเจดีย์เป็นฐานสิงห์ซ้อนกัน 3 ชั้น โบราณวัตถุของวัด คือ จารึกบนกระดานชนวนอยู่ในกรอบไม้ แขวนอยู่ในกุฏิสงฆ์เป็นอักษรบาลี ตัวสีทอง มีจำนวน 3 แผ่น ตู้พระธรรมตู้ไม้สี่เหลี่ยม ขาหมูสี่เหลี่ยม เขียนลายรดน้ำเป็นรูปรามเกียรติ์ ศิลปะสมัยกรุงรัตนโกสินทร์ หลักหินลักษณะเป็นแท่งหินสี่เหลี่ยมขนาดใหญ่ ปักเรียงอยู่บริเวณด้านหน้าวัดติดกับแม่น้ำ สันนิษฐานว่าเป็นหลักเขตแสดงเขตวิสุงคามสีมา

## อ้างอิง

ละมุด
หมวดหมู่:โบราณสถานในจังหวัดสมุทรสงคราม
วิลสัน เบเธล

**สตีเฟน วิลสัน เบเธล** (; เกิด 24 กุมภาพันธ์ พ.ศ. 2527) เป็นนักแสดงและโปรดิวเซอร์ชาวอเมริกัน เขามีชื่อเสียงจากการรับบท เวด คินเซลลาในเรื่อง *[[Hart of Dixie|ฮาร์ตออฟดิกซี]]*, แสดงเป็น ไรเดอร์ แคลลาฮาน ในละครซีบีเอสตอนกลางวันเรื่อง *[[The Young and the Restless|เดอะยังแอนด์เดอะเรสต์เลส]]*, และรับบท Agent Benjamin “Dex” Poindexter ในซีรีส์ต้นฉบับของเน็ตฟลิกซ์เรื่อง*[[Daredevil (TV series)|แดร์เดวิล]]* เขายังเป็นดาราและผู้สร้างเว็บซีรีส์เรื่อง *Stupid Hype* บนแพลตฟอร์มออนไลน์ CWD (CW Digital Studio) ของเดอะซีดับเบิลยู

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2527
หมวดหมู่:จักรวาลภาพยนตร์มาร์เวล
วัดไผ่ล้อม (จังหวัดนนทบุรี)

**วัดไผ่ล้อม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเสาธงทอง ตำบลเกาะเกร็ด อำเภอปากเกร็ด จังหวัดนนทบุรี

## ประวัติ
วัดไผ่ล้อมเป็นวัดโบราณที่สร้างมาตั้งแต่สมัยกรุงศรีอยุธยา อาจเป็นวัดเก่าแก่ที่สุดวัดหนึ่งบนเกาะเกร็ด แต่ได้เป็นวัดร้างไปตั้งแต่ พ.ศ. 2308 เนื่องจากพม่าเข้าตีและยึดเมืองนนทบุรี จากนั้นเข้าตีกรุงศรีอยุธยาได้เมื่อ พ.ศ. 2310 จึงไม่มีพระสงฆ์และชาวบ้านดูแลวัด จนกระทั่งเมื่อ พ.ศ. 2317 ได้มีชาวมอญมาบูรณปฏิสังขรณ์วัดขึ้นใหม่ (อย่างไรก็ดี ข้อมูลจากกรมการศาสนาระบุว่าตั้งวัดเมื่อ พ.ศ. 2313) จนเมื่อวัดมีสภาพทรุดโทรมมากเพราะมีชาวบ้านไม่มาก ประกอบกับวัดถูกทิ้งร้างมานาน อำแดงแตนได้ทำการบูรณปฏิสังขรณ์ อุโบสถ และได้รับพระราชทานวิสุงคามสีมาเมื่อวันที่ 29 สิงหาคม พ.ศ. 2446 เนื่องจากที่ตั้งวัดอยู่กลางระหว่างวัดมอญอีก 2 วัด คือวัดปรมัยยิกาวาสและวัดเสาธงทอง คนมอญจึงเรียกวัดไผ่ล้อมในภาษามอญว่า **เภี่ยะโต้** แปลว่า "วัดกลาง"

## อาคารเสนาสนะ
อุโบสถสร้างเมื่อ พ.ศ. 2313 ภายในประดิษฐานพระประธานปางมารวิชัย สร้างเมื่อ พ.ศ. 2313 ภายนอกมีกำแพงแก้ว ของเดิมก่ออิฐถือปูนเป็นกำแพงเตี้ยแบบกำแพงบัวหลังเจียด แต่ชำรุดมาก ได้สร้างกำแพงคอนกรีตสูง และมีซุ้มประตูกำแพงแก้วทั้งด้านหน้าและด้านหลังอุโบสถ ด้านหลังอุโบสถเดิมมีพระธาตุรามัญเจดีย์ขนาดใหญ่แต่ชำรุดปรักหักพัง ทางวัดได้สร้างพระเจดีย์องค์ใหม่ครอบองค์เจดีย์เดิม องค์พระเจดีย์ประดิษฐานอยู่บนฐานใหญ่ รอบฐานในทิศทั้งแปดมีซุ้มประดิษฐานพระพุทธรูปประจำวัดแบบมอญ มีกำแพงแก้วล้อมรอบพระธาตุรามัญเจดีย์ ทางด้านทิศตะวันออกและทิศตะวันตกมีซุ้มประตูแบบมอญทั้งสองด้าน ด้านหน้าอุโบสถยังมีเจดีย์มอญขนาดย่อม 2 องค์ องค์ระฆังมีรูปทรงกลมคล้ายบาตรคว่ำ มีลายปูนปั้นปิดลายใบเทศประดับรอบองค์ระฆัง อยู่บนฐานสี่เหลี่ยมย่อมุม มีปลียอดแบบเจดีย์มอญทั่วไป มีการบูรณะในสมัยพระบาทสมเด็จพระนั่งเกล้าเจ้าอยู่หัว หอระฆังเป็นเครื่องไม้ทั้งหมด หลังคาจัตุรมุขหน้าบันจำหลักลายก้านขด และรูปเสมากลางหน้าบันมีความสวยงาม ทั้งหอสวดมนต์ หมู่กุฏิ และหอระฆังอยู่ในสภาพที่ทรุดโทรมมาก

## อ้างอิง

ไผ่ล้อม
ไผ่ล้อม
ดีน แจกเกอร์

** ดีน เจฟฟรีย์ แจกเกอร์** (; 7 พฤศจิกายน ค.ศ. 1903 – 5 กุมภาพันธ์ ค.ศ. 1991) เป็นนักแสดงชาวอเมริกัน เจ้าของรางวัลออสการ์ สาขานักแสดงสมทบชายยอดเยี่ยม จากบทบาทเฮนรี คิง ในภาพยนตร์สงครามเรื่อง *[[ทเวลฟ์โอคล็อกไฮ]]* (1949)

แจกเกอร์เสียชีวิตเมื่อวันที่ 5 กุมภาพันธ์ ค.ศ. 1991 ด้วยโรคระบบหัวใจหลอดเลือด
## ชีวิตช่วงแรก
ดีน ไอดา แจกเกอร์ เกิดในโคลัมบัสโกรฟ หรือ ลีมา รัฐโอไฮโอ แจกเกอร์ใช้ชีวิตช่วงปีแรก ๆ ในฟาร์ม เมื่อเขาอายุ 14 ปี เขาทำงานเป็นเจ้าหน้าที่โรงพยาบาลในสถานบำบัด และเข้าศึกษาที่วิทยาลัยวาแบช ขณะศึกษาอยู่ที่นั่น เขาเป็นสมาชิกของสมาคมนักศึกษาชาย แลมดาชีแอลฟา (Lambda Chi Alpha) แต่ตัดสินใจลาออก ระหว่างอยู่ในชั้นปีที่สองและตระหนักถึงชีวิตของเขาที่ไม่เหมาะกับการศึกษา หลังจากย้ายไปที่ชิคาโก เขาเรียนการแสดงที่วิทยาลัยศิลปะแห่งไลซี และได้ทำการแสดงโวเดอวีลบนเวที

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2446
หมวดหมู่:บุคคลที่เสียชีวิตในปี พ.ศ. 2534
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากรัฐโอไฮโอ
วัดราษฎร์ประคองธรรม

**วัดราษฎร์ประคองธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านคลองอ้อม ตำบลเสาธงหิน อำเภอบางใหญ่ จังหวัดนนทบุรี ปัจจุบันมีเจ้าอาวาสคือ พระกิตติวชิรธาดา (วิทยา มหาวีโร (เพ็ชรปาน)) 

วัดราษฎร์ประคองธรรมมีประวัติการสร้างย้อนไปถึง พ.ศ. 2256 ในสมัยอยุธยาตอนปลาย แต่สันนิษฐานว่าน่าจะสร้างขึ้นก่อนหน้านี้อีก แต่ขาดการทำนุบำรุงจึงมีสภาพทรุดโทรม ไม่มีพระสงฆ์จำพรรษา จนชาวบ้านเรียก **วัดค้างคาว** ต่อมาใน พ.ศ. 2493 หมอแดง พุ่มเล็ก และชาวบ้านได้บูรณะพัฒนาให้เจริญรุ่งเรืองและเปลี่ยนชื่อวัดมาเป็น "วัดราษฎร์ประคองธรรม" วัดได้รับพระราชทานวิสุงคามสีมาเมื่อวันที่ 31 มกราคม พ.ศ. 2505

ภายในวัดเป็นที่ประดิษฐานหลวงพ่อโต (ซำปอกง) และพระพุทธไสยาสน์ (หลวงพ่อพระนอน) ความยาว 32 เมตร ถือว่าเป็นวัดที่มีพระนอนองค์ใหญ่ที่สุดในจังหวัดนนทบุรี จุดเด่นอีกอย่างหนึ่งคือ ศาลาพระนอนที่ด้านบนนั้นจำลองพระธาตุ 3 นคร ได้แก่ พระธาตุหริภุญชัย พระธาตุพนม และพระปฐมเจดีย์

ในช่วงการระบาดทั่วของโควิด-19 ในประเทศไทย วัดราษฎร์ประคองธรรมช่วยจัดการศพ โดยไม่มีค่าใช้จ่าย ตั้งแต่ค่ารถ ค่าเผา ถึงค่าจัดการ  จากข้อมูลเดือนกรกฎาคม พ.ศ. 2564 เคยเผาสูงสุดมากสุดวันละ 8–9 ศพ

## อ้างอิง

ราษฎร์ประคองธรรม
วัดเพลง (อำเภอเมืองนนทบุรี)

**วัดเพลง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านไทรม้าใต้ ตำบลไทรม้า อำเภอเมืองนนทบุรี จังหวัดนนทบุรี

วัดเพลงเป็นวัดในสมัยกรุงศรีอยุธยาที่ถูกทิ้งร้างไปประมาณ 200 ปี ต่อมาเมื่อ พ.ศ. 2527 ขณะที่หลวงพ่อครูบาศรีนวล ธมฺมาวุโธ กำลังเจริญกรรมฐาน ได้เกิดนิมิตเห็นว่าสมเด็จพระพุทธเจ้าหลวงทรงนิมนต์ท่านไปบูรณะวัดร้างแห่งหนึ่ง ใน พ.ศ. 2529 ท่านจึงเดินธุดงค์มาจากจังหวัดเชียงใหม่สู่เมืองใต้เพื่อค้นหาวัด จนได้มาพบวัดนี้และเชื่อมั่นว่าเป็นวัดในนิมิตดังกล่าว จึงปักหลักพักค้างมาตั้งแต่ปีนั้นก่อนที่จะบูรณะซ่อมแซมและสร้างอุโบสถใหม่ แต่หลังจากหลวงพ่อครูบาศรีนวลมรณภาพ วัดก็ถูกปล่อยทิ้งไว้โดยไม่มีการพัฒนา ทำให้ถาวรวัตถุที่สร้างขึ้นผุพังสึกกร่อนเสียหายไปตามกาลเวลา กระทั่งเมื่อกลางปี พ.ศ. 2553 พระธรรมกิตติมุนี (สาย ฐานมงฺคโล) เจ้าคณะจังหวัดนนทบุรีและเจ้าอาวาสวัดเฉลิมพระเกียรติวรวิหาร แต่งตั้งให้พระครูสังฆรักษ์ประสิทธิ์ สิทฺธิโก ผู้ช่วยเจ้าอาวาสวัดโบสถ์ดอนพรหม มาดำรงตำแหน่งเจ้าอาวาสวัดเพลง ด้วยท่านเป็นพระนักพัฒนา ข้อมูลจากกรมการศาสนาระบุว่าตั้งวัด (ครั้งใหม่) เมื่อวันที่ 29 กันยายน พ.ศ. 2530 และได้รับพระราชทานวิสุงคามสีมาเมื่อวันที่ 3 ตุลาคม พ.ศ. 2543

จุดเด่นของวัดเพลงคือ อุโบสถสีชมพู โดยทาสีนี้ด้วยความศรัทธาในพระบารมีของพระบาทสมเด็จพระจุลจอมเกล้าเจ้าอยู่หัว (เนื่องจากสีชมพูเป็นสีประจำพระองค์) นอกจากนั้นบริเวณวัดยังมีพระบรมรูปรัชกาลที่ 5 และประดิษฐานหลวงพ่อโต เป็นพระพุทธรูปสูงปางมารวิชัย ทำด้วยหินทรายแดง หุ้มปูนลงรักปิดทอง หน้าตักกว้าง 3 ใน 4 ของความกว้างพระอุโบสถ พระพุทธลักษณะของพระพักตร์ พระโอษฐ์ และพระเกศเป็นพระพุทธรูปศิลปะสมัยอู่ทอง

## อ้างอิง

เพลง
วัฒนธรรมแคนเซิล

**วัฒนธรรมแคนเซิล** หรือ **วัฒนธรรมคอลเอาต์** เป็นการขับออกจากสังคม (ostracism) แบบสมัยใหม่ ซึ่งมีการผลักไสบุคคลออกจากแวดวงสังคมหรือวิชาชีพ โดยอาจเป็นแบบออนไลน์ บนสื่อสังคม หรือส่วนบุคคล ซึ่งบุคคลที่ถูกขับออกจากสังคมในลักษณะนี้จะเรียกว่า "ถูกแคนเซิล" (cancelled)

แนวคิดของวัฒนธรรมแคนเซิลเป็นลักษณะหนึ่งของวัฒนธรรมคอลเอาต์ ซึ่งเป็นการคว่ำบาตร (boycotting) รูปแบบหนึ่งต่อบุคคล (ซึ่งปกติเป็นผู้มีชื่อเสียง) ที่ได้กระทำหรือพูดในเชิงที่น่าตั้งคำถามหรือเป็นที่ถกเถียง

ผู้ที่ถูกแคนเซิลอาจทำให้เสียชื่อเสียงและรายได้อย่างกู้คืนได้ยาก

คำนี้มักใช้ในความหมายเชิงลบ และมักใช้ในการถกเถียงเกี่ยวกับเสรีภาพในการพูดและการตรวจพิจารณา อดีตประธานาธิบดีสหรัฐ บารัก โอบามา กล่าวว่า "คนทำสิ่งดี ๆ ก็มีข้อบกพร่องได้" และดอนัลด์ ทรัมป์ อ้างว่า วัฒนธรรมนี้ไม่ต่างจากเผด็จการเบ็ดเสร็จ  คือใช้เป็นอาวุธทางการเมืองเพื่อลงโทษและทำให้บุคคลอับอาย ตลอดจนหวังให้เขายอมจำนน

## ดูเพิ่ม
* บัญชีดำ
* ศัตรูของประชาชน
* ความถูกต้องทางการเมือง
* บุคคลไม่พึงปรารถนา
* การกีดกันทางสังคม
## อ้างอิง

## แหล่งข้อมูลอื่น

หมวดหมู่:การปฏิเสธจากสังคม
อิเกดะ สึเนโอกิ

thumb|400x400px|ภาพวาดของอิเกดะ สึเนโอกิ
**อิเกดะ สึเนโอกิ** (; ค.ศ. 1536 – 18 พฤษภาคม ค.ศ. 1584) เป็นขุนศึกของตระกูลโอดะ ในช่วงยุคเซ็งโงกุและยุคอาซูจิ–โมโมยามะ

## ประวัติ
เขาเป็นบุตรชายของอิเกดะ สึเนโตชิ (Ikeda Tsunetoshi, 池田恒利) และนางโยโตกูอิง (Yotokuin, 養徳院) โดยเขามีชื่อเล่นในวัยเด็กว่า คัตสึซาบูโร (Katsusaburō, 勝三郎) ต่อมาเขาได้รับชื่อเป็น โนบูเตรุ (Nobuteru, 信輝) ก่อนจะมาเปลี่ยนชื่อเป็น สึเนโอกิ

ครั้นเมื่อเขาเข้ามาบวชในศาสนาพุทธ ก็ได้เปลี่ยนชื่อเป็น โชนีวไซ (Shōnyūsai, 勝入斎) เขามีภรรยาคือ นางเซ็งโออิง (Zen'ōin, 善応院) และมีบุตร-ธิดารวม 9 คน ได้แก่

# อิเกดะ โมโตซูเกะ (池田元助)
# นางอันเกียวอิง (安御院) รู้จักในนาม อิเกดะ เซ็ง (池田せん)
# อิเกดะ เทรูมาซะ (池田輝政)
# อิเกดะ นางาโยชิ (池田長吉)
# อิเกดะ นางามาซะ (池田長政)
# นางวากะ-มันโดโกโระ (若政所)
# นางเท็งกิวอิง (天球院)
# ธิดาไม่ทราบชื่อ
# ธิดาไม่ทราบชื่อ

## ผลงานการทหาร
ใน ค.ศ. 1557 เขาได้รับคำสั่งจากโอดะ โนบูนางะ ให้เข้าโจมตีโอดะ โนบูยูกิ ที่ปราสาทซูเอโมริ

ใน ค.ศ. 1560 เขาเข้าร่วมในยุทธการที่โอเกฮาซามะ

ใน ค.ศ. 1567 เขาและชิบาตะ คัตสึอิเอะ ทำหน้าที่เป็นทัพแรก ในการโจมตีปราสาทอินาบายามะของตระกูลไซโตะ

ในวันที่ 30 กรกฎาคม ปี ค.ศ. 1570 เขาเข้าร่วมในยุทธการอะเนะงาวะ

ตั้งแต่ช่วง ค.ศ. 1570 จนถึง ค.ศ. 1575 เขามีส่วนร่วมในการโอบล้อมเขาฮิเอ, การโอบล้อมนากาชิมะ, การต่อสู้ที่ปราสาทมากิชิมะ และยุทธการที่นากาชิโนะ

ต่อมาเขาได้เป็นผู้ติดตามโอดะ โนบูตาดะ และมีส่วนร่วมในการโจมตีอารากิ มูราชิเงะ ที่ปราสาทฮานากูมะ

หลังจากเหตุการณ์วัดฮนโนจิ เขาได้เข้าร่วมในการประชุมที่ปราสาทคิโยซุ และได้รับเมืองอามางาซากิ เมืองโอซากะในแถบคันไซ และปราสาทเฮียวโงะ เป็นรางวัล มีมูลค่าถึง 120,000 โคกุ

ในปี ค.ศ. 1583 เขาได้รางวัลที่มีมูลค่าถึง 130,000 โคกุในแคว้นมิโนะ และได้เป็นผู้ปกครองปราสาทโองากิ

เขาได้เป็นขุนศึกของฮาชิบะ ฮิเดโยชิ ที่มีส่วนร่วมในการรบที่โคมากิและนางากูเตะ โดยเขาเข้าโจมตีปราสาทอินูยามะในช่วงแรก แต่ต่อมาเขาได้เสียชีวิตในสนามรบ มีเรื่องเล่าว่าเขาถูกสังหารโดยนาไก นาโอกัตสึ ซึ่งเป็นขุนพลของโทกูงาวะ อิเอยาซุ

## อ้างอิง
* Turnbull, Stephen (1998). *The Samurai Sourcebook*. London: Cassell & Co. p. 69. ISBN <bdi>9781854095237</bdi>.

หมวดหมู่:ขุนศึกชาวญี่ปุ่น
กระสุนยาง

thumb|กระสุนยาง 37 มม. "กลม ปราบจลาจล ตะบอง 1.5นิ้ว" ของกองทัพบกบริติชที่ใช้ในไอร์แลนด์เหนือ

**กระสุนยาง** เป็นกระสุนที่ใช้ปราบจลาจลชนิดหนึ่ง หรือเรียกรวมกันว่ากระสุนตะบอง (baton round) คำว่า "ยาง" อาจทำให้เข้าใจผิดได้ เพราะจริง ๆ มีแกนเป็นโลหะหุ้มด้วยยาง หรือผสมระหว่างโลหะกับยางเป็นเนื้อเดียวกันโดยมีองค์ประกอบส่วนน้อยเป็นยาง มีอานุภาพทำให้ตายน้อยกว่ากระสุนโลหะล้วน แต่ก็ยังอาจทำให้เกิดการบาดเจ็บรุนแรง เช่น ตาบอด ทุพพลภาพถาวร และเสียชีวิตได้

กระสุนยางอาจใช้ในระยะใกล้และการควบคุมสัตว์ แต่ส่วนใหญ่ใช้กับการปราบจลาจลและใช้สลายการชุมนุม

กระทรวงกลาโหมบริติชใช้ปราบผู้ก่อจลาจลในไอร์แลนด์เหนือระหว่างเดอะทรับเบิลส์ (The Troubles) และใช้ครั้งแรกใน ค.ศ. 1970 แต่นับแต่นั้น กระสุนยางได้ถูกเปลี่ยนมาใช้วัสดุอื่นแทน เพราะยางมักเด้งอย่างควบคุมไม่ได้ 

## องค์ประกอบและสมบัติกายภาพ
การวิเคราะห์องค์ประกอบของกระสุนยางที่ตำรวจชิลีใช้ พบว่าร้อยละ 80 ผลิตขึ้นจากสสารแข็ง ซึ่งได้แก่ ซิลิกาและแบเรียมซัลเฟตเป็นหลัก และยางประกอบเป็นร้อยละ 20 เท่านั้น ความแข็งที่วัดได้เท่ากับ 96.5 ชอร์เอ (พอ ๆ กับล้อสเก็ตบอร์ด) จึงเป็นสาเหตุที่อธิบายได้ว่า ทำให้เบ้าตาระเบิด (ruptured globe) ได้

## การใช้
กระสุนยางใช้ในการปราบจลาจลเป็นส่วนใหญ่ บริเตนพัฒนากระสุนยางใน ค.ศ. 1970 สำหรับใช้ในไอร์แลนด์เหนือ มีความเร็วปากลำกล้องประมาณ 60 เมตรต่อวินาที และระยะสูงสุดประมาณ 100 เมตร โดยทั่วไปใช้ยิงไปในทิศทางใดทิศทางหนึ่งโดยไม่เจาะจงเป้าหมายเพื่อให้เกิดอาการเจ็บ แต่ไม่ใช่การบาดเจ็บ แต่ทั้งนี้ผู้ใช้งานจะใช้ยิงโดยตรงก็ได้ขึ้นอยู่กับดุลยพินิจของผู้ใช้ การใช้ยิงบุคคลในระยะใกล้ทำให้มีผู้เสียชีวิต 3 คนและได้รับบาดเจ็บรุนแรงอีกมาก ใน ค.ศ. 1975 จึงมีการเปลี่ยนไปใช้กระสุนพลาสติกแทน

ใน ค.ศ. 2013 เอกสารของกระทรวงกลาโหมบริติชที่หมดชั้นความลับแล้วเปิดเผยว่า กระสุนยางอันตรายมากกว่าที่เปิดเผยต่อสาธารณะ โดยมีข้อแนะนำทางกฎหมายให้กระทรวงกลาโหมยอมจ่ายเงินชดเชยให้เด็กที่ตาบอดแทนการไปขึ้นศาลซึ่งจะเป็นการเปิดโปงปัญหาเกี่ยวกับตัวกระสุน รวมทั้งการทดสอบกินเวลาสั้นกว่าที่ควร และอาจเป็นอันตรายถึงตายและบาดเจ็บรุนแรงได้

กระสุนยางที่ผลิตในอิสราเอลมีสองประเภทหลัก ประเภทแรกที่เก่ากว่าคือกระสุนยางมาตรฐาน เป็นทรงกลมทำจากเหล็กกล้าแล้วห่อด้วยยางบาง ๆ หนัก 14 กรัม ส่วนประเภทปรับปรุงที่เริ่มใช้ตั้งแต่ ค.ศ. 1989 เป็นกระบอกโลหะเส้นผ่านศูนย์กลาง 1.7 ซม. ห่อด้วยยาง หนัก 15.4 กรัม ซึ่งในบรรดาการบาดเจ็บถึงตายจากกระสุนชนิดนี้ส่วนใหญ่มาจากการถูกยิงที่ศีรษะ

กระสุนยางขนาดเล็กกว่าที่ใช้กับลูกซองปราบจลาจลนั้นมีอยู่หลายประเภท ตัวอย่างเช่น บริษัทหนึ่งใช้ผลิตกระสุนตะกั่วยาง (rubber buckshot round) ประกอบด้วยลูกยางเส้นผ่านศูนย์กลาง 8.3 มม. จำนวน 15 ลูกต่อหนึ่งปลอก และกระสุนตะบองยาง ซึ่งมีโปรเจกไทล์ 4.75 กรัมลูกโดด

## อ้างอิง

หมวดหมู่:ลูกกระสุน
หมวดหมู่:อาวุธปราบจลาจล
หมวดหมู่:สิ่งประดิษฐ์ของอังกฤษ
วัดสังแก

**วัดสังแก** () เป็นวัดตั้งอยู่ริมฝั่งแม่น้ำสังแกในเมืองพระตะบอง ประเทศกัมพูชา สร้างโดยเจ้าพระยาคทาธรธรณินทร์ (เยีย) เจ้าเมืองพระตะบองคนที่ 7 (พ.ศ. 2407–2435) ซึ่งด้านหน้า จะเป็นสถูปเจดีย์คู่สำหรับบรรจุอัฐิธาตุของเจ้าเมืองและภริยา (หม่อมทับทิม) จากเอกสารประวัติศาสตร์กัมพูชาได้บันทึกไว้ว่า ในวันสงกรานต์ทุกปีข้าราชการทั้งหมดจะต้องมาทำพิธีถือน้ำพิพัฒน์สัตยาที่วัดสังแก เพื่อแสดงความจงรักภักดีต่อเจ้าเมืองพระตะบองและจงรักภักดีต่อพระเจ้ากรุงสยาม

อุโบสถเป็นแบบจั่วเปิด มีระเบียงล้อมรอบตัวเรือนอุโบสถ มีเสาพาไลที่มีลักษณะรูปทรงเหมือนกับเสาสี่เหลี่ยม เป็นเสาในรูปทรงสี่เหลี่ยมตั้งอยู่บนฐานพาไล ทำเป็นลายกรอบกระจกประดับตามด้านทั้ง 4 ของเสา ด้านปลายเสามีประดับเป็นบัวหัวเสาที่มีลักษณะแบบตะวันตก ซึ่งประกอบไปด้วย เส้นลูกแก้วที่รองรับส่วนบนที่เป็นลายใบไม้อย่างตะวันตกที่รู้จักว่าเป็นลายใบไม้แบบใบอะแคนตัส ถัดไปเป็นชั้นประดับที่เป็นบัวหงาย สันนิษฐานว่า เป็นการผสมผสานลักษณะเสาของท้องถิ่นมีรูปทรงสี่เหลี่ยมกับงานประดับตกแต่งแบบเสาแบบคอรินเทียนของศิลปะตะวันตก ซุ้มประตูอุโบสถมีหน้าบันในรูปวงโค้งและไม่มีการเจาะช่องใด ๆ รูปแบบโครงสร้างหลังคาอุโบสถมีความคล้ายคลึงกับโครงสร้างหลังคาพระอุโบสถวัดสุทัศนเทพวรารามราชวรมหาวิหาร

## อ้างอิง

## แหล่งข้อมูลอื่น

สังแก
จอช สจวร์ต

**โจชัว เร็กนัลล์ สจวร์ต** (; เกิด 6 กุมภาพันธ์ พ.ศ. 2520) เป็นนักแสดงชาวอเมริกันที่มีชื่อเสียงจากการรับบท โฮลท์ แม็คลาเรน ในละครชุดทางโทรทัศน์ช่อง FX เรื่อง *[[Dirt (TV series)|เดิร์ต]]* และในบท นักสืบวิลเลียม ลามอนตาญ จูเนียร์ ในเรื่อง *[[คริมินอล ไมน์ อ่านเกมฆ่า ล่าทรชน]]* เขายังได้รับบทเป็น เบรนแดน ฟินนีย์ ในซีซั่นสุดท้ายของซีรีส์โทรทัศน์ NBC เรื่อง *[[Third Watch|เติร์ดวอช]]* และแสดงเป็น Barsad ในเรื่อง *[[แบทแมน อัศวินรัตติกาลผงาด]]* ของคริสโตเฟอร์ โนแลน  นอกจากนี้เขายังมีบทบาทในเรื่อง *[[The Punisher (TV series)|เดอะพันนิชเชอร์]]* (2019) ของเน็ตฟลิกซ์ด้วย

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2520
หมวดหมู่:จักรวาลภาพยนตร์มาร์เวล
จอร์เจีย วิกัม

**จอร์เจีย วิกแฮม** (; เกิด 19 สิงหาคม พ.ศ 2540) เป็นนักแสดงหญิงชาวอเมริกัน เธอมีชื่อเสียงจากการรับบท เบ็ธ ในเรื่อง *[[Scream (TV series)|สครีม]]* ของ วีเอชวัน, Amy Bendix ใน *[[The Punisher (TV series)|เดอะพันนิชเชอร์]]* ของเน็ตฟลิกซ์ และแสดงเป็น Kat ในเรื่อง *[[13 บันทึกลับหัวใจสลาย]]* ของเน็ตฟลิกซ์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2540
หมวดหมู่:จักรวาลภาพยนตร์มาร์เวล
ฟลอเรียนา ลีมา

**ฟลอเรียนา ลีมา** (; เกิด 26 มีนาคม พ.ศ. 2524) เป็นนักแสดงหญิงชาวอเมริกัน เธอแสดงเป็นแม็กกี ซอว์เยอร์ ใน *[[Supergirl (TV series)|ซูเปอร์เกิร์ล]]* ของเดอะซีดับเบิลยู

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
หมวดหมู่:บุคคลจากซินซินแนติ
หมวดหมู่:ศิษย์เก่าจากมหาวิทยาลัยโอไฮโอสเตต
คอร์บิน เบิร์นเซน

**คอร์บิน ดีน เบิร์นเซน** (; เกิด 7 กันยายน พ.ศ. 2497) เป็นนักแสดงและผู้กำกับชาวอเมริกันซึ่งมีชื่อเสียงจากผลงานทางโทรทัศน์ เขาแสดงเป็น อาร์โนลด์ เบ็คเกอร์ซึ่งทนายความด้านการหย่าร้างในซีรีส์ดราม่าของเอ็นบีซีเรื่อง *[[L.A. Law|แอล.เอ. ลอว์]]*, รับบท ดร. อลัน ไฟน์สโตน ในเรื่อง *[[The Dentist|เดอะเดินทิสต์]]* รับบท เฮนรี สเปนเซอร์ เป็นนักสืบตำรวจที่เกษียณอายุแล้วในซีรีส์คอมเมดี้ดราม่าของเครือข่ายสหรัฐเรื่อง *[[ไซก์]]*, และโรเจอร์ ดอร์นในภาพยนตร์เรื่อง *[[Major League (film)|เมเจอร์ลีก]]*, *[[Major League II|เมเจอร์ลีก 2]]*, และ *[[Major League: Back to the Minors|เมเจอร์ลีก: แบคทูเดอะไมเนอร์]]* เขายังปรากฏตัวเป็นประจำในเรื่องอื่น ๆ เช่น *[[The Resident (TV series)|เดอะเริเดนท์]]*, *[[General Hospital|เจเนรัลฮอสปิตัล]]]*, และ *[[Cuts (TV series)|คัตส์]]* และยังปรากฏตัวเป็นระยะ ๆ ในเรื่อง *[[The Young and the Restless|เดอะยังแอนด์เดอะเรสต์เลส]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2497
หมวดหมู่:จักรวาลภาพยนตร์มาร์เวล
รายชื่อประธานมหาวิทยาลัยอัลอัซฮัร

นี่คือรายชื่อประธานมหาวิทยาลัยอัลอัซฮัรตั้งแต่โอนมาเป็นของรัฐใน พ.ศ. 2504 การปฏิรูปตามรัฐบัญญัติ 103 พ.ศ. 2504 เป็นการจัดระเบียบครั้งใหญ่ที่สุดในประวัติศาสตร์ของมหาวิทยาลัย ทำให้อัลอัซฮัรสูญเสียความเป็นเอกเทศและรวมเข้ากับระบบการศึกษาของประเทศอียิปต์ในฐานะมหาวิทยาลัยเต็มตัว

## รายชื่อ

## อ้างอิง
;ทั่วไป
*
;จำเพาะ

หมวดหมู่:คณะมหาวิทยาลัยอัลอัซฮัร
อัลอัซฮัร
อัลอัซฮัร
เบนจามิน วอล์เกอร์ (นักแสดง)

**เบนจามิน วอล์เกอร์ สโคเดลาริโอ-เดวิส** (; né **Davis**; เกิด 21 มิถุนายน พ.ศ. 2525) เป็นที่รู้จักในชื่อ **Benjamin Walker** เป็นนักแสดง, นักร้อง และนักแสดงตลกชาวอเมริกัน เขามีชื่อเสียงจากบทบาทในภาพยนตร์เรื่อง *[[ประธานาธิบดี ลินคอล์น นักล่าแวมไพร์]]* ในปี ค.ศ. 2012 รวมถึงร่วมแสดงในภาพยนตร์เรื่อง *[[Kinsey (film)|คินซีย์]]* และ *[[Flags of Our Fathers (film)|แฟลกส์ออฟเออเออร์ฟาเธอร์ส]]* และบทบาทที่ได้รับคำชื่นชมอย่างมากในบท แอนดรูว์ แจ็คสัน ในละครเพลงเรื่อง *[[Bloody Bloody Andrew Jackson|บลัดดีบลัดดีแอนดรูว์ แจ็กสัน]]* ในปี พ.ศ. 2559 เขาแสดงเป็นแพทริค เบทแมนในละครเพลงบรอดเวย์ที่ดัดแปลงมาจากนวนิยายเรื่อง *[[American Psycho|อเมริกันไซโค]]* ในปี ค.ศ. 2019 เขาแสดงเป็น อีริก เกลเดน ในซีซั่นที่สามและซีซั่นสุดท้ายของเรื่อง *[[Jessica Jones (TV series)|เจสสิกา โจนส์]]* จากเน็ตฟลิกซ์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2528
หมวดหมู่:จักรวาลภาพยนตร์มาร์เวล
ซาริตา เชาดูรี

**ซาริตา แคเธอรีน หลุยส์ เชาดูรี** (; เกิด 18 สิงหาคม พ.ศ. 2509) เป็นนักแสดงหญิงชาวอังกฤษซึ่งมีชื่อเสียงจากการรับบทในภาพยนตร์ที่กำกับโดยมิรา แนร์ เรื่อง *[[Mississippi Masala|มิสซิสซิบปี]]* (1992) ในช่วงปลายทศวรรษ 1990 เชาดูรีได้เพิ่มละครของเธอด้วยบทบาทสนับสนุนในภาพยนตร์ระทึกขวัญเรื่อง *[[A Perfect Murder|อะเพอร์เฟคเมอร์เดอร์]]* (1998), *[[3 A.M. (2001 film)|3 A.M.]]* (2001) และ *[[Gloria (1999 film)|กลอเรีย]]* (1999) สร้างใหม่โดย John Cassavetes ในปี พ.ศ. 2545 เธอแสดงในเรื่อง *[[Just a Kiss (film)|จัสอะคิส]]* เธอรับบทเป็นเลสเบี้ยนสาวพรหมจารีในเรื่อง *[[She Hate Me|ชีเฮทมี]]* (2004) ของ สไปก์ ลี และแสดงเป็น Anna Ran ในเรื่อง *[[ผู้หญิงในสายน้ำ...นิทานลุ้นระทึก]]* โดย เอ็ม. ไนท์ ชยามาลาน ในปี ค.ศ. 2006 นอกจากนี้เธอยังแสดงเป็น Egeria ใน *[[The Hunger Games: Mockingjay – Part 2|เกมล่าเกม: ม็อกกิ้งเจย์ พาร์ท 2]]* (2015) และร่วมแสดงกับทอม แฮงส์ในภาพยนตร์เรื่อง *[[A Hologram for the King (film)|อะโฮโลแกรมฟอร์เดอะคิง]]* ปี ค.ศ. 2016

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2509
หมวดหมู่:จักรวาลภาพยนตร์มาร์เวล
เจเรมี บ็อบบ์

**เจเรมี บ็อบบ์** (; เกิด 13 พฤษภาคม พ.ศ. 2524 ในเมืองดับลิน รัฐโอไฮโอ) เป็นนักแสดงชาวอเมริกันที่เคยแสดงละครเวที, โทรทัศน์และภาพยนตร์ เขาเป็นนักแสดงประจำในละครเรื่อง *[[Hostages (American TV series)|โฮสเทจส์]]* ของซีบีเอส ปี ค.ศ. 2013 รับบทหัวหน้าเจ้าหน้าที่ทำเนียบขาว Quintin Creasy และร่วมแสดงเป็น Herman Barrow ในซีรีส์โทรทัศน์ช่องซินีแมกซ์เรื่อง *[[The Knick|เดอะนิค]]*. ในปี ค.ศ. 2014 เขารับบทสตีวี่ในภาพยนตร์ดราม่าอาชญากรรมเรื่อง *[[The Drop (film)|เดอะดรอป]]* ในปี ค.ศ. 2019 บ็อบบ์แสดงในซีรี่ส์เรื่อง *[[Russian Doll (TV series)|รัสเซียนดอลล์]]* ของเน็ตฟลิกซ์

เขาเข้าเรียนที่มหาวิทยาลัย Otterbein และได้รับปริญญาศิลปกรรมศาสตร์บัณฑิตในปี พ.ศ. 2546

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
แอนเน็ตต์ โอทูเล

**แอนเน็ตต์ โอทูเล** (; เกิด 1 เมษายน พ.ศ. 2495) เป็นนักแสดง, นักเต้น, นักร้อง, และนักแต่งเพลงชาวอเมริกัน เธอมีชื่อเสียงจากการรับบท ลิซา บริดเจส ในละครโทรทัศน์เรื่อง *[[Nash Bridges|แนชบริดเจส]]* รับบท เบเวอร์ลี มาร์ช ในมินิซีรีส์เรื่อง ''อิต''; ลานา แลง ในเรื่อง *[[Superman III|ซูเปอร์แมน 3]]*; เคธีในภาพยนตร์โรแมนติกคอมเมดี้เรื่อง *[[Cross My Heart (1987 film)|ครอสมายฮาร์ท]]*; และมาร์ธา เคนท์ แม่ของคลาร์ก เคนท์ในซีรีส์โทรทัศน์เรื่อง *[[สมอลล์วิลล์]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2495
หมวดหมู่:จักรวาลภาพยนตร์มาร์เวล
มาชาอัลลอฮ์

***มาชาอัลลอฮ์*** () เป็นประโยคภาษาอาหรับที่หมายถึง "พระประสงค์ของอัลลอฮ์" และใช้สำหรับการแสดงความยินดี, ความสุข, การสรรเสริญ หรือการขอบคุณต่อเหตุการณ์หรือบุคคลที่ได้รับกล่าวถึง คำนี้ยังเป็นการแสดงออกโดยทั่วไปในโลกมุสลิมเพื่อขอการป้องกันบางสิ่งหรือบางคนจากพระเจ้าให้พ้นจากนัยน์ตาปีศาจ

## การใช้แบบอื่น
"มาชาอัลลอฮ์" สามารถใช้ในการแสดงความยินดีให้บุคคลนั้น ที่เป็นสิ่งเตือนความจำว่า แม้ว่าคนนั้นจะถูกยินดี แต่นั่นมาจากพระประสงค์ของพระเจ้า ในบางวัฒนธรรม ผู้คนอาจพูด *มาชาอัลลอฮ์* ด้วยความเชื่อว่า เป็นสิ่งที่ปกป้องพวกเขาจากความอิจฉา, นัยน์ตาปีศาจ หรือญิน

ชาวคริสต์และกลุ่มอื่น ๆ ใช้คำนี้ในดินแดนที่ปกครองโดยจักรวรรดิออตโตมัน: ชาวเซิร์บ, ชาวบัลแกเรีย, ชาวคริสต์แอลเบเนีย และชาวมาซีโดเนียพูดคำว่า "машала" ("mašala") ที่แปลว่า "งานที่สำเร็จลุล่วง"; และชาวจอร์เจีย, ชาวอาร์มีเนีย, ชาวกรีกพอนติก (ลูกหลานจากประเทศตุรกี), ชาวไซปรัสเชื้อสายกรีก และชาวยิวเซฟาร์ดีบางส่วนก็พูดคำนี้ด้วย

## ดูเพิ่ม
* อินชาอัลลอฮ์
* ตัสบีฮ์
* ตะฮ์มีด
* ตะฮ์ลีล
* ตักบีร
* ซิกร์
* อัสสลามุอะลัยกุม
* อะลัยฮิสสลาม
* เศาะละวาต
* เบ็ซรัต ฮาเช็ม (B'ezrat Hashem)
* มาเซล โตฟ (Mazel tov)
* เดโอ โวเลนเต

## อ้างอิง

หมวดหมู่:คำและวลีภาษาอาหรับ
หมวดหมู่:คำศัพท์ศาสนาอิสลาม
มาร์ทีนี (ค็อกเทล)

**มาร์ทีนี** () หรือปรากฏทับศัพท์ **มาร์ตินี** เป็นค็อกเทลที่ประกอบด้วยยิน และ เวอร์มูธ ตกแต่งด้วยมะกอก หรือ เลมอนทวิสต์ มาร์ทีนีเป็นหนึ่งในเครื่องดื่มผสมแอลกอฮอล์ที่เป็นที่รู้จักมากที่สุด เอช แอล เมนช์เกนเรียกขานมาร์ทีนีว่าเป็า "ประดิษฐกรรมเดียวของอเมิรกาที่ประเสริฐเทียบเท่าโคลงซอนนิท" และ อี บี ไวท์ เรียกขานมาร์ทีนีว่าเป็น "น้ำยาอัศจรรย์ (elixir) แห่งความเงียบสงบ (quietude)"

ไม่เกินปี 1922 มาร์ทีนีอยู่ในรูปแบบที่เป็นที่รู้จักกันมากที่สุด ที่ซึ่งเป็นการผสอนดอนดรายยินกับดรายเวอร์มูธ ด้วยอัตราส่วน 2:1 คนในแก้วผสมกับน้ำแข็ง และตบท้ายด้วยส้มหรือบิทเทอส์ ก่อนจะแยกกากและเทใส่แก้วค็อกเทล 

## ชนิด
*** ดรายมาร์ทีนี** (dry martini) ประกอบด้วยดรายไวท์เวอร์มูธในอัตราส่วนต่าง ๆ or even 50:1 or 100:1 Martinis became considered the norm.

* **เว็ทมาร์ทีนี** (wet martini) มีองค์ประกอบของเวอร์มูธมากกว่า, **50-50 มาร์ทีนี** ผสมยินและเวอร์มูธที่อัตราส่วนเท่ากัน ส่วน **อัพไซด์-ดาวน์** (upside-down) หรือ **รีเวอร์สมาร์ทีนี** (reverse martini) มีสัดส่วนเวอร์มูธมากกว่ายิน

* **เดอร์ทีมาร์ทีนี** (dirty martini) มีส่วนผสมของน้ำเกลือที่ใช้หมักมะกอกดอง ไรือน้ำดองมะกอกลงไป และนิยมตกแต่งด้วนมะกอก

* **เพอร์เฟคท์มาร์ทีนี** (perfect martini) ประกอบด้วยสัดส่วนเท่ากันของสวีทเวอร์มูธและดรายเวอร์มูธ

## อ้างอิง
ดอนัลด์ คริสป์

**ดอนัลด์ วิลเลียม คริสป์** (; 27 กรกฎาคม ค.ศ. 1882 – 25 พฤษภาคม ค.ศ. 1974) เป็นนักแสดง โปรดิวเซอร์ ผู้กำกับ และนักเขียนบทชาวอังกฤษ อาชีพการแสดงของเขาเริ่มตั้งแต่ในช่วงภาพยนตร์เงียบตอนต้นจนถึงคริสต์ทศวรรษ 1960 เขาชนะรางวัลออสการ์ สาขานักแสดงสมทบชายยอดเยี่ยมในปี ค.ศ. 1942 สำหรับการแสดงในภาพยนตร์เรื่อง *[[ฮาวกรีนวอสมายแวลลีย์]]*

คริสป์มีดวงดาวอยู่ในฮอลลีวูดวอล์กออฟเฟม เป็นดวงดาวสำหรับภาพยนตร์ใน ค.ศ. 1960 อยู่ที่ 1628 ไวน์สตรีต

## อ้างอิง

## แหล่งข้อมูลอื่น

*
*

หมวดหมู่:บุคคลที่เกิดในปี พ.ศ. 2425
หมวดหมู่:บุคคลที่เสียชีวิตในปี พ.ศ. 2517
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากวิทยาลัยอีตัน
โชเซ

**โชเซ** () เป็นหมู่บ้านที่ตั้งอยู่ในจังหวัดชิบะ ประเทศญี่ปุ่น ณ วันที่ 31 ธันวาคม 2020 หมู่บ้านนี้มีประชากรประมาณ 14,028 คน 6,096 ครัวเรือน ความหนาแน่นประชากร 500 คนต่อตารางกิโลเมตร และมีพื้นที่ทั้งหมด  โชเซเป็นเทศบาลที่จัดอยู่ในประเภทหมู่บ้านที่เหลืออยู่เพียงแห่งเดียวในจังหวัดชิบะ

## ภูมิศาสตร์
โชเซตั้งอยู่ทางตะวันออกของจังหวัดชิบะ ห่างจากชิบะ เมืองหลวงของจังหวัด ประมาณ 30 กิโลเมตร และห่างจากใจกลางโตเกียวไม่เกิน 60 ถึง 70 กิโลเมตร หมู่บ้านนี้ติดกับมหาสมุทรแปซิฟิก และตั้งอยู่ทางตอนใต้ของที่ราบคูจูกูริ (หาดคูจูกูริ) มีภูมิประเทศเป็นเนินสลับที่ราบและมีลักษณะเป็นลอนคลื่นเล็กน้อย พื้นที่ของหมู่บ้านเต็มไปด้วยหนองน้ำเพื่อการเกษตร และมีแม่น้ำอิจิโนมิยะไหลลงสู่มหาสมุทรแปซิฟิกที่หาดคูจูกูริในหมู่บ้านโชเซ

### เทศบาลข้างเคียง
**จังหวัดชิบะ**
* โมบาระ
* อิจิโนมิยะ
* มุตสึซาวะ
* ชิราโกะ

### ภูมิอากาศ
โชเซมีภูมิอากาศแบบอบอุ่นชื้น (Köppen *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโชเซคือ 15.3&nbsp;°C ปริมาณน้ำฝนเฉลี่ยต่อปีอยู่ที่ 1683&nbsp;มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0&nbsp;°C และต่ำสุดในเดือนมกราคมที่ประมาณ 5.7&nbsp;°C

## สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโชเซได้เพิ่มขึ้นอย่างรวดเร็วมาตั้งแต่ทศวรรษ 1970

## ประวัติศาสตร์
เดิมโชเซตั้งอยู่ในแคว้นคาซูซะ ต่อมาได้มีการก่อตั้งหมู่บ้านทากาเนฮงโงะ หมู่บ้านยัตสึมิ และหมู่บ้านอิจิมัตสึ โดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 หมู่บ้านโชเซก่อตั้งขึ้นเมื่อวันที่ 3 พฤศจิกายน 1953 โดยการยุบรวมหมู่บ้านเหล่านี้เข้าด้วยกัน และมีการปรับอาณาเขตเล็กน้อยตรงที่ติดกับเมืองอิจิโนมิยะในปี 1954 และ 1955

## การปกครอง
โชเซมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน หมู่บ้านโชเซ รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ หมู่บ้านนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

## เศรษฐกิจ
อุตสาหกรรมหลักของหมู่บ้านโชเซคือ พืชสวนขนาดเล็ก และการปลูกผลไม้โดยเฉพาะแตงโมและมะเขือเทศ อีกทั้งหมู่บ้านแห่งนี้ยังตั้งอยู่ในแหล่งแก๊สมินามิคันโต การสกัดแก๊สธรรมชาติและการผลิตไอโอดีนก็เป็นอุตสาหกรรมหลักของหมู่บ้านด้วยเช่นกัน

## การศึกษา
โชเซมีโรงเรียนที่สังกัดเทศบาลหมู่บ้าน ได้แก่ โรงเรียนประถม 3 แห่ง โรงเรียนมัธยมต้น 1 แห่ง และหมู่บ้านนี้ไม่มีโรงเรียนมัธยมปลาย

## การขนส่ง
### รถไฟ
* 20px บริษัทรถไฟญี่ปุ่นตะวันออก – สายโซโตโบ
** 

### ทางหลวง
* ถนนเก็บค่าผ่านทางคูจูกูริ
* 

## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:หมู่บ้านในจังหวัดชิบะ
วัชรพล โตมรศักดิ์

**วัชรพล โตมรศักดิ์** (เกิด 4 พฤษภาคม พ.ศ. 2505)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดนครราชสีมา และประธานสโมสรฟุตบอลนครราชสีมา มาสด้า อดีตรักษาการหัวหน้าพรรคชาติพัฒนากล้า อดีตรองหัวหน้าพรรคชาติพัฒนา อดีตเลขาธิการพรรคชาติพัฒนา และอดีตผู้ช่วยรัฐมนตรีประจํากระทรวงสาธารณสุข

## ประวัติ
วัชรพล โตมรศักดิ์ เกิดเมื่อวันท่ 4 พฤษภาคม พ.ศ. 2505 สำเร็การศึกษาปริญญาตรี สาขาศิลปศาสตร์ จากสถาบันราชภัฏนครราชสีมา และปริญญาโท รัฐประศาสนศาสตรมหาบัณฑิต (การปกครองท้องถิ่น) จากมหาวิทยาลัยขอนแก่น

## การทำงาน
วัชรพล โตมรศักดิ์ เริ่มทำงานการเมืองตั้งแต่ปี 2533 เป็นสมาชิกสภาจังหวัด (ส.จ.) 6 สมัย เคยดำรงตำแหน่งรองนายกองค์การบริหารส่วนจังหวัดนครราชสีมา ประธานสภาจังหวัดนครราชสีมา

วัชรพล โตมรศักดิ์ เข้าสู่งานการเมืองระดับชาติโดยการลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรครวมใจไทยชาติพัฒนา ซึ่งมี พล.อ.เชษฐา ฐานะจาโร เป็นหัวหน้าพรรค ได้รับเลือกตั้งเป็น ส.ส.สมัยแรก ต่อมาในปี 2554 ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคการเมืองเดิม แต่พรรคเปลี่ยนชื่อเป็นพรรคชาติพัฒนาเพื่อแผ่นดิน

และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น ส.ส.แบบแบ่งเขตเพียงคนเดียวของพรรคชาติพัฒนา และในปี พ.ศ. 2563 ได้รับเลือกเป็นเลขาธิการพรรค

วัชรพล มีบทบาทในวงการกีฬาโดยเคยรับหน้าที่เป็นผู้จัดการทีมของสโมสรฟุตบอลนครราชสีมา มาสด้า

### สมาชิกสภาผู้แทนราษฎร
วัชรพล โตมรศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัดพรรครวมใจไทยชาติพัฒนา 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคชาติพัฒนาเพื่อแผ่นดิน → พรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคชาติพัฒนา → พรรคชาติพัฒนากล้า
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครราชสีมา สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดนครราชสีมา
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:นักการเมืองพรรคเพื่อไทย
หมวดหมู่:ประธานสโมสรฟุตบอลในประเทศไทย
หมวดหมู่:สโมสรฟุตบอลนครราชสีมา
หมวดหมู่:บุคคลจากมหาวิทยาลัยราชภัฏนครราชสีมา
หมวดหมู่:บุคคลจากวิทยาลัยการปกครองท้องถิ่น มหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
ชิราโกะ

**ชิราโกะ** () เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 11,040 คน 4,942 ครัวเรือน ความหนาแน่นประชากร 400 คนต่อตารางกิโลเมตร และมีพื้นที่ทั้งหมด 

## ภูมิศาสตร์
ชิราโกะตั้งอยู่ทางตะวันออกของจังหวัดชิบะ ห่างจากนครชิบะ เมืองเอกของจังหวัดชิบะ ประมาณ 30 กิโลเมตร และห่างจากใจกลางโตเกียวไม่เกิน 60 ถึง 70 กิโลเมตร เมืองชิราโกะติดกับมหาสมุทรแปซิฟิก ตั้งอยู่บนที่ราบคูจูกูริและมีภูมิประเทศที่ราบเรียบ มีส่วนหนึ่งของแนวหาดคูจูกูริ และมีแม่น้ำนาบากิไหลผ่านใจกลางเมือง

### เทศบาลข้างเคียง
**จังหวัดชิบะ**
* โมบาระ
* โชเซ
* โออามิชิราซาโตะ

### ภูมิอากาศ
ชิราโกะมีภูมิอากาศแบบอบอุ่นชื้น (Köppen *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในชิราโกะคือ 15.3&nbsp;°C ปริมาณน้ำฝนเฉลี่ยต่อปีอยู่ที่ 1633&nbsp;มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0&nbsp;°C และต่ำสุดในเดือนมกราคมที่ประมาณ 5.6&nbsp;°C

## สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของชิราโกะยังคงคงที่ตลอด 100 ปีที่ผ่านมา

## ประวัติศาสตร์
พื้นที่ของชิราโกะในปัจจุบันเป็นส่วนหนึ่งของแคว้นโบราณที่ชื่อแคว้นคาซูซะ ซึ่งมีหมู่บ้านชาวประมงจำนวนมากในยุคเอโดะ พื้นที่นี้ถูกรวมเข้ากับอำเภอโชเซหลังจากการปฏิรูปที่ดินในยุคเมจิ หมู่บ้านชิรากาตะได้ก่อตั้งขึ้นเมื่อวันที่ 1 เมษายน 1889 โดยเป็นการจัดตั้งใหม่ในระบบเทศบาล และได้รับการยกฐานะเป็นเมืองเมื่อวันที่ 11 กุมภาพันธ์ 1940 ต่อมาวันที่ 11 กุมภาพันธ์ 1955 เมืองชิรากาตะได้รวมเข้ากับหมู่บ้านข้างเคียง ได้แก่ เซกิ และนาบากิ และประกาศจัดตั้งเป็นเมืองชิราโกะ โดยชื่อนี้นำมาจากชื่อศาลเจ้าชินโตในท้องถิ่นที่ชื่อ ศาลเจ้าชิราโกะ ซึ่งอ้างว่าก่อตั้งขึ้นในยุคเฮอัง

## การปกครอง
right|thumb|260px|ศาลาว่าการเมืองชิราโกะ
ชิราโกะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน เมืองชิราโกะ รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

## เศรษฐกิจ
อุตสาหกรรมหลักของชิราโกะคือการประมงเชิงพาณิชย์ อย่างไรก็ตาม อุตสาหกรรมการท่องเที่ยวและรีสอร์ตได้มีอิทธิพลต่อเศรษฐกิจในท้องถิ่นในปัจจุบัน

## การศึกษา
ชิราโกะมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง โรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย

## การขนส่ง
### รถไฟ
ชิราโกะไม่มีรถไฟให้บริการ

### ทางหลวง
เมืองนี้ไม่มีทางหลวงแห่งชาติสายใดผ่าน
* ถนนเก็บค่าผ่านทางคูจูกูริ

## สถานที่ท่องเที่ยว
* ศาลเจ้าชิราโกะ
* ชิราโกะออนเซ็น

## อ้างอิง

## แหล่งข้อมูลอื่น

*เว็บไซต์ทางการ 

หมวดหมู่:เมืองในจังหวัดชิบะ
Platycodon grandiflorus

***Platycodon grandiflorus*** เป็นไม้ดอกล้มลุกหลายปีชนิดหนึ่งในวงศ์พระจันทร์ครึ่งซีก (Campanulaceae) และเป็นสมาชิกเพียงชนิดเดียวของสกุล *Platycodon* มีถิ่นกำเนิดในเอเชียตะวันออก (จีน เกาหลี ญี่ปุ่น และภาคตะวันออกไกลของรัสเซีย)

*Platycodon grandiflorus* เป็นพืชหลายปีที่พบทั่วไปในภูเขาและท้องทุ่ง มีความสูงได้ถึง 60 เซนติเมตร ใบเป็นแบบใบเดี่ยวเรียงสลับ สีเขียวเข้ม ขอบใบเป็นจักฟันเลื่อย ดอกมีสีม่วงอมน้ำเงินหรือสีขาว ออกเป็นดอกเดี่ยวหรือเป็นช่อในช่วงปลายฤดูร้อน ลักษณะเด่นของไม้ดอกชนิดนี้คือตาดอกจะพองตัวเหมือนบัลลูนก่อนที่จะบานออกเต็มที่ โคนกลีบดอกทั้งห้าเชื่อมกันตรงฐานทรงระฆัง

ในเกาหลี ต้นและรากของ *Platycodon grandiflorus* เรียกว่า *โทราจี* () รากไม่ว่าสดหรือแห้งเป็นผักเครื่องเคียงอาหารเกาหลีที่พบบ่อยที่สุดอย่างหนึ่ง นอกจากนี้ยังเป็นหนึ่งในส่วนผสมที่พบบ่อยที่สุดในพีบิมบับ (บางครั้งมีการหุงข้าวกับรากของ *Platycodon grandiflorus* เพื่อทำ *โทราจีบับ*) การเตรียมรากเป็นอาหารมักทำด้วยการแช่น้ำ ถูกับเกลือสมุทรเม็ดหยาบ และล้างน้ำอีกหลายครั้งซึ่งจะช่วยลดความขมฝาดลงได้ นอกจากนี้ รากของ *Platycodon grandiflorus* ยังใช้ทำของหวาน น้ำเชื่อมสำหรับเติมในน้ำชา และดองเหล้าเป็นต้น

## อ้างอิง

หมวดหมู่:วงศ์พระจันทร์ครึ่งซีก
Malus spectabilis

***Malus spectabilis*** เป็นไม้ต้นชนิดหนึ่งในสกุลแอปเปิล (*Malus*) ในวงศ์กุหลาบ (Rosaceae) ออกดอกสีขาวหรือสีชมพูขึ้นอยู่กับพันธุ์ ผลมีสีเหลือง เป็นพืชถิ่นเดียวในจีน โดยมีถิ่นกำเนิดบริเวณมณฑลชิงไห่, ฉ่านซี, เสฉวน, ยูนนาน, เจ้อเจียง, เจียงซู, ชานตง, เหอเป่ย์ และเหลียวหนิง นิยมปลูกเป็นไม้ประดับโดยเฉพาะในจีน

## อ้างอิง

หมวดหมู่:วงศ์กุหลาบ
แม่น้ำดำ

**แม่น้ำดำ** () หรือที่ในช่วงต้นน้ำเรียกว่า **แม่น้ำหลี่เซียน** () ในภาษาไทเรียกว่า **น้ำเต** เป็นแม่น้ำในภาคใต้ของประเทศจีนและภาคตะวันตกเฉียงเหนือของประเทศเวียดนาม และเป็นหนึ่งในลำน้ำสาขาที่สำคัญที่สุดของแม่น้ำแดง

แม่น้ำดำมีต้นน้ำอยู่ในมณฑลยูนนานของจีน ไหลไปทางทิศตะวันออกเฉียงใต้เข้าเขตเวียดนาม ผ่านจังหวัดลายเจิว (บางช่วงเป็นพรมแดนกับจังหวัดเดี่ยนเบียน), เซินลา และฮหว่าบิ่ญ ก่อนไหลลงสู่แม่น้ำแดงในเขตอำเภอตามนง จังหวัดฟู้เถาะ (ใกล้กับเมืองเหวียตจี่) นอกจากนี้ยังเป็นส่วนหนึ่งของพรมแดนระหว่างจังหวัดฟู้เถาะกับกรุงฮานอย มีความยาวทั้งสิ้นประมาณ 910 กิโลเมตร ในปัจจุบันมีการสร้างเขื่อนไฟฟ้าพลังน้ำหลายเขื่อนที่แม่น้ำสายนี้ทั้งในจีนและเวียดนาม

## อ้างอิง

ดำ
ดำ
ดำ
หมวดหมู่:เขตแดนเวียดนาม